Ir-regoli l-ġodda dwar il-krediti għall-esportazzjoni għal impjanti tal-elettriku mill-faħam, żviluppati fil-qafas tal-OECD, ġew approvati mill-UE. importanti tal-UE għan-negozjati dwar it-tibdil fil-klima, li jibdew f'Pariġi fit-30 ta' Novembru 2015. Jikkostitwixxi pass ulterjuri fil-ħidma li ilha għaddejja mill-2012 biex il-politiki dwar il-krediti għall-esportazzjoni jiġu allinjati mal- objettivi tat-tibdil fil-klima Fis-17 ta' Novembru 2015, il-parteċipanti f'arranġament dwar il-krediti għall-esportazzjoni appoġġati b'mod uffiċjali qablu fuq ftehim settorjali dwar proġetti għall-ġenerazzjoni tal-elettriku mill-faħam. Il-Kunsill approva l-pożizzjoni tal-UE fis-26 ta' Novembru 2015, biex b'hekk l- UE ssieħbet formalment mal-kunsens dwar ir-regoli l-ġodda. Termini u kundizzjonijiet għall-krediti għall-esportazzjoni Il-ftehim għandu l-għan li jinkoraġġixxi l-użu ta' teknoloġiji b'emissjonijiet baxxi effiċjenti ħafna, u li jirrevedi r-regoli eżistenti. Huwa jistabbilixxi t-termini finanzjarji u l-kundizzjonijiet li ser japplikaw għall-krediti għall-esportazzjoni għal proġetti għall-ġenerazzjoni tal-elettriku mill-faħam mill- 1 ta' Jannar 2017 . Għalhekk, l-appoġġ uffiċjali għall-impjanti tal-elettriku mill-faħam ser jiġi pprojbit jew jitneħħa ftit ftit, bil-ħsieb li jitnaqqas b'mod sinifikanti l-użu ta' impjanti tal-elettriku mill-faħam li huma inqas effiċjenti. Negozjati diffiċli Ir-regoli l-ġodda huma l-frott ta' kważi sentejn negozjati fost il-parteċipanti fl-arranġament, fejn l-UE għamlet pressjoni kostanti biex jinkiseb riżultat ambizzjuż. L-UE għandha rwol importanti fl-arranġament, u l-kontribut tal-UE kien fattur determinanti fl-iżvilupp deċiżiv li wassal għall-ftehim finali dwar ir-regoli l-ġodda. Attwalment, il- parteċipanti għall-arranġament huma l-Awstralja, il-Kanada, l-UE, il-Ġappun, il-Korea, New Zealand, l-Iżvizzera u l-Istati Uniti. Membri oħra tal-OECD u pajjiżi oħra mhux membri jistgħu jiġu mistiedna biex jipparteċipaw. Ir-rwol tal-OECD L-OECD hi l-uniku korp internazzjonali li żviluppa regoli tekniċi dettaljati għall-krediti għall-esportazzjoni. Għal bosta snin, il-membri fl-arranġament kienu jirrappreżentaw il-fornituri prinċipali tal-krediti għall-esportazzjoni fuq livell dinji. L-arranġament ġie traspost fil-liġi tal-UE kemm ilu li sar effettiv fl-1978, l-iktar reċentement permezz tar-regolament 1233/2011. Id-deċiżjoni li wasslet għall-approvazzjoni tal-ftehim il-ġdid ittieħdet f'laqgħa tal-Kunsill Trasport, Telekomunikazzjoni u Enerġija, mingħajr diskussjoni. Din ittieħdet b'maġġoranza kwalifikata; Franza astjeniet. Ara l-paġna tal-laqgħa